คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา

**คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา** (อังกฤษ: Faculty of Humanities and Social Sciences, Suansunandha Rajabhat University) เป็นส่วนราชการไทยระดับคณะวิชา สังกัดมหาวิทยาลัยราชภัฏสวนสุนันทา ปัจจุบันได้จัดการศึกษาและให้การบริการวิชาการด้านมนุษยศาสตร์และด้านสังคมศาสตร์ โดยปรับปรุงและพัฒนาหลักสูตรตามความต้องการของสังคมซึ่งมีหลักสูตรในระดับปริญญาตรีและปริญญาโท

## ประวัติ
**คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา** แรกเริ่มก่อตั้งเมื่อ พ.ศ. 2518 ตามพระราชบัญญัติ ให้วิทยาลัยครูทุกแห่งเป็นสถาบันระดับอุดมศึกษาจึงได้มีการก่อตั้ง "คณะวิชามนุษยศาสตร์และสังคมศาสตร์" โดยได้เปิดสอนในระดับอนุปริญญาระดับปริญญาตรี 4 ปี และปริญญาตรี 2 ปี (หลังอนุปริญญา) สาขาการศึกษา มีวิชาเอก 3 วิชาคือ วิชาเอกภาษาไทย วิชาเอกภาษาอังกฤษ และวิชาเอกสังคมศึกษา หลังจากนั้นใน พ.ศ. 2527 มีการพัฒนาหลักสูตร และเปิดสอนหลักสูตรศิลปศาสตรบัณฑิต

ต่อมา พ.ศ. 2535 "คณะวิชามนุษยศาสตร์และสังคมศาสตร์" เปลี่ยนเป็น "คณะมนุษยศาสตร์และสังคมศาสตร์" ตามพระราชบัญญัติสถาบันราชภัฏและตำแหน่ง "หัวหน้าคณะ" เปลี่ยนเป็น "คณบดี"

ในระยะต่อมา ภาครัฐและภาคเอกชน มีความต้องการบุคลากรที่มีความรู้ความสามารถเกี่ยวกับภาษาต่างประเทศมากขึ้น โดยตลอดระยะเวลาที่ผ่านมาทางคณะได้เปิดสอนวิชาภาษาญี่ปุ่น วิชาภาษาฝรั่งเศส และวิชาภาษาจีน เป็นวิชาเลือกของโปรแกรมวิชาอุตสาหกรรมท่องเที่ยววิชาเลือกเสรีของโปรแกรมวิชาภาษาอังกฤษธุรกิจและโปรแกรมวิชาภาษาอังกฤษ ซึ่งมีนักศึกษาสนใจเรียนมากขึ้นอย่างต่อเนื่องทุกปี

ด้วยเหตุนี้ ใน พ.ศ. 2545 ทางคณะฯ จึงได้จัดทำศักยภาพของโปรแกรมวิชาภาษาญี่ปุ่นและโปรแกรมวิชาภาษาจีน ซึ่งประกอบด้วยหลักสูตรแผนการเรียนอาจารย์ผู้สอนสื่อการสอนแหล่งวิทยาการแหล่งฝึกประสบการณ์วิชาชีพโดยเปิดสอน "โปรแกรมวิชาภาษาญี่ปุ่น" และ "โปรแกรมวิชาภาษาจีน" ในระดับปริญญาตรี 4 ปี และในเมื่อวันที่ 10 มิถุนายน พ.ศ. 2545 ได้รับความร่วมมือทางวิชาการกับมหาวิทยาลัยนอร์มอลยูนนาน (Yunnan Normal University) ประเทศสาธารณรัฐประชาชนจีนในการจัดตั้งศูนย์ภาษาและวัฒนธรรมจีน (Chinese Language and Culture Center) และได้เปิดอบรมหลักสูตรภาษาจีนให้กับคณาจารย์และประชาชนผู้สนใจรวมทั้งให้ความร่วมมือกับมหาวิทยาลัยฯ ในการจัดการเรียนการสอน "โปรแกรมวิชาภาษาจีน" ระดับปริญญาตรี 4 ปี

ถัดมา พ.ศ. 2546 มหาวิทยาลัยราชภัฏสวนสุนันทาได้ลงนามความร่วมมือทางวิชาการในการจัดการศึกษาสำหรับนักศึกษามหาวิทยาลัยนอร์มอลยูนนาน (Joint Venture 2+2 Bachelor's Degree Program) ทั้งนี้นักศึกษาจะเรียนที่มหาวิทยาลัยนอร์มอลยูนนาน 2 ปีและอีก 2 ปีที่มหาวิทยาลัยราชภัฏสวนสุนันทาในสาขาวิชาอุตสาหกรรมท่องเที่ยว คณะมนุษยศาสตร์และสังคมศาสตร์ โดยนักศึกษาชาวจีนดังกล่าวจะเริ่มเรียนที่สาขาวิชาอุตสาหกรรมท่องเที่ยวในภาคเรียนที่ 1 ปีการศึกษา 2548 เป็นต้นมา

#### ค่านิยม
* จัดการศึกษาเชิงคุณภาพสู่ความเป็นเลิศ
* มุ่งมั่นปรับปรุงคุณภาพอย่างต่อเนื่อง
* สร้างคุณค่าและนวัตกรรมให้กับผู้รับบริการ
* โปร่งใส เสมอภาค ซื่อสัตย์ ยุติธรรม
* บุคลากรทุกคนมีเกียรติ ศักดิ์ศรี มีคุณค่าต่อองค์กร

#### อัตลักษณ์
"เป็นนักปฏิบัติ ถนัดวิชาการ เชี่ยวชาญการสื่อสาร ชำนาญการคิด มีจิตสาธารณะ"

#### เอกลักษณ์
"เน้นความเป็นวัง ปลูกฝังองค์ความรู้ ยึดมั่นคุณธรรมให้เชิดชู เป็นองค์กรแห่งการเรียนรู้สู่สากล"

#### ค่านิยม
* W (Wisdom & Creativity) ปัญญาและความคิดสร้างสรรค์
* H (Happiness & Loyalty) ความผาสุกและความภักดีในองค์กร
* I (Intergration & Collaboration) บูรณาการ และความร่วมมือ
* P (Professionalism) ความเป็นมืออาชีพ      

#### พันธกิจ
# ผลิตบัณฑิตที่มีคุณธรรม คุณภาพระดับแนวหน้าตรงกับความต้องการของชุมชนและสังคม  ยุคเศรษฐกิจฐานความรู้อยู่ร่วมในสังคมโลกอย่างมีความสุข
# วิจัยสร้างนวัตกรรมและองค์ความรู้สู่การพัฒนาท้องถิ่น ตลอดจนการพัฒนาภูมิปัญญาไทย และเสริมสร้างทักษะภาษาต่างประเทศสู่สากล
# ให้บริการวิชาการและถ่ายทอดเทคโนโลยีแก่ชุมชน สังคมและประชาคมอาเซียนอย่างมีคุณภาพ เพื่อยกมาตรฐานชุมชน สังคม
# อนุรักษ์ พัฒนาให้บริการและศูนย์กลางบริการข้อมูลสารสนเทศทางด้านศิลปวัฒนธรรม กรุงรัตนโกสินทร์สู่สากล

## หลักสูตรการศึกษา

## อ้างอิง

## แหล่งข้อมูลอื่น
*  คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา 
* มหาวิทยาลัยราชภัฏสวนสุนันทา

ราชภัฏสวนสุนันทา
ราชภัฏสวนสุนันทา
ม
หมวดหมู่:บุคคลจากคณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา